สวัสดีค่ะ อายุ 27 ปีไม่เคยมีเพศสัมพันธ์ ตกขาว ส่องดูพบว่ามีก้อนเนื้อในช่องคลอดเป็นก้อนนูนๆ ช่องคลอดขยายเป็นรูใหญ่มากไม่เคยสอดใส่อะไรเข้าไป เหมือนก้อนนี้จะทำให้ช่องคลอดขยายเลยค่ะ อยากถามคุณว่าเกิดจากอะไรคะ จะมีวิธีรักษาให้รูมีขนาดเล็กลงมั้ยคะ
สวัสดีค่ะ ก้อนเนื้อที่อยู่ตรงช่องคลอด อาจเป็น1. ซีสต์ของช่องคลอด (vaginal cyst) เช่น inclusion cyst, Gartner' duct cyst, urothelial cyst, paramesonephric duct cyst ซึ่งอาจพบเป็นมาแต่กำเนิด ไม่ได้ทำให้เจ็บหรือปวด ไม่ได้อันตรายอะไร2. เป็นเยื่อบุโพรงมดลูกที่มาเจริญผิดที่ตรงช่องคลอด และทำให้คลำได้เป็นก้อนนูนได้3. ติ่งเนื้อหรือเนื้องอกธรรมดาของช่องคลอด เช่น fibroepithelial polyp, leiomyoma เป็นต้นนอกจากนี้ หากเคยมีเพศสัมพันธ์มาก่อน ก็อาจเป็นหูดหงอนไก่ได้ แต่หากไม่เคย ก็ไม่ใช่สาเหตุหากยังคงเห็นหรือคลำได้ก้อนในช่องคลอด แนะนำควรไปพบสูติ-นรีแพทย์เพื่อตรวจค่ะ ในเบื้องต้น ก็ไม่ควรใช้นิ้วล้วงเข้าไปคลำหรือจับบ่อยๆ เพราะอาจทำให้เกิดการติดเชื้ออักเสบตามมาได้ค่ะ